I link alle concordanze si evidenziano comunque al passaggio
Che recanto, che nïo, che cäo goghin!
che scito pin de sô, verde, tranquillo!
bello de giorno, bello de mattin,
bello de seja quande canta o grillo:
e questo vin nostrâ, questo bon vin
fæto in sciö posto, cô dell'öu, che axillo
ch'o fa vegnî! – beneito o bottexin,
beneita a spinn-a che g'ha misso o Gillo,
e a vigna e l'ûga e i pê che l'han sciaccâ
e l'amoa e o gotto e i anghœsi da cantinn-a,
chi l'ha bevûo, chi o beive e chi o beviâ.
Cöse me piaxe questo montechinn-a,
questi erboi de castagna e questo riâ,
e tûtta sta magnifica collina-a!
ita_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn